Balto mälestusmärk

Balto mälestusmärk on siberi haski tõugu kelgukoera Balto (1919 – 14. märts 1933) auks püstitatud mälestusmärk, mis asub Central Parki haljasalal New Yorgis. 

Leonhard Seppalale kuulunud koer sai kuulsaks, juhtides koerterakendit 1925. aastal seerumi toimetamisel Nome'i viimasel etapil. USA Alaska osariigi väikelinna vaevanud difteeriapuhangu vastu võitlemiseks transporditi antitoksiline seerum rongiga Anchorage'ist Nenanasse ja seejärel kelgukoertega rohkem kui 960 km kaugusele Nome'i.

Pronksist kuju valmistas skulptor Frederick Roth ja see avati 17. detsembril 1925. See asub loomaaiast, Central Park Zoost, kirdes, East Drive'i ja 67th Streeti ristmiku lähedal.

Kuigi Nome'i linna päästjana on sageli esile tõstetud Balto (teekonna viimane lõik, 55 miili), oli siberi haski Togo see, kes juhtis rakendi läbi teekonna kõige ohtlikuma ja pikema (260 miili) etapi.

 Vaata ka 
 Central Park
 Koer Riku bareljeef
 Žorik
 Dembel

Viited

Välislingid

Kategooria:Manhattan
Kategooria:Central Park
Kategooria:Koeraskulptuurid
Kategooria:Tuntud koerad